Алматыда 459 білім беру ұйымында кешенді қауіпсіздік жүйесі енгізілді
DATE: 09:58, 19 Ақпан 2024 | GMT +5
TITLE: Алматыда 459 білім беру ұйымында кешенді қауіпсіздік жүйесі енгізілді
URL: https://kaz.inform.kz/news/almatida-459-blm-beru-uyiminda-keshend-kaupszdk-zhuyes-engzld-26e81b/
META: DATE: 09:58, 19 Ақпан 2024 | GMT +5
TOTAL WORDS: 302
AUTHOR(S):
TEXT: Алматы қаласы әкімдігінің баспасөз қызметі атап өткендей, шаһар басшысы Ерболат Досаевтың тапсырмасы бойынша мемлекеттік орта және мектепке дейінгі білім беру ұйымдарында «Кешенді қауіпсіздік жүйесі» жобасы іске асырылып жатыр. Қауіпсіздікті қамтамасыз ету бойынша жүз пайыз жұмыс жүргізілді. Фото: Алматы қаласы әкімдігінің баспасөз қызметі. Кешенді қауіпсіздік жүйесі тәулік бойы күзетті қамтамасыз етеді әрі ғимараттың ішінде орналасқан. Қауіпсіздік жүйесі полиция департаментіне дабыл арқылы стационарлық жедел әрекет ететін дабыл түймесімен толықтырылды. Қандай да бір оқиға немесе төтенше жағдай туындаған жағдайда жедел топ келеді. «Орнатылған видеокамералардан дабыл тікелей полиция департаментінің жедел орталығына түседі. Білім беру объектілерінің бүкіл аумағы тәулік бойы периметрі бойынша қаралады. Бейнебақылау камераларындағы материалдар 30 тәулікке сақталады. Сондай-ақ арнайы кабинеттерде және кітапханада күзет дабылы қарастырылған, бұл жүйе есептелген және өрт қауіпсіздігі жүйесімен байланысты, күзет дабылы іске қосылады », - деп хабарлады әкімдіктен. Фото: Алматы қаласы әкімдігінің баспасөз қызметі. Қазір Алматы қаласында барлық 459 ведомстволық бағынысты мемлекеттік білім беру ұйымдарында мамандандырылған күзет және бейнебақылау жүйесі жұмыс істейді. «Қалада 186 балабақшаға жабдықтар орнату жұмыстары жүргізілді. Атап айтқанда, 8638 бейнебақылау жүйесі орнатылды, оның ішінде 7062 - ішкі, 1576 – сыртқы. Сондай-ақ, барлық балабақша Алматы қаласы полиция департаментінің жедел басқару орталығына дабыл беру мүмкіндігі бар өртке қарсы қауіпсіздік жүйесімен жабдықталған. Мемлекеттік меншік нысанындағы мектепке дейінгі білім беру ұйымдарын бақылау жүйелерімен, бейнебақылау камераларымен, дабыл түймелерімен және өртке қарсы қауіпсіздіктің кешенді жүйелерімен жарақтандыру жұмыстары орындалды», - делінген хабарламада. 2023 жылдың желтоқсан айының басынан бастап бейнебақылау камералары, жедел басқару орталығына қосылған мектептердің дабыл түймелерін жаңарту жұмыстары басталды. Қазір 205 мектеп пен 10 интернат қауіпсіздік жүйесімен қамтамасыз етілген. Нәтижесінде 215 ұйымда 11 831 бейнебақылау камерасы, 215 дабыл түймесі, бетті тану мүмкіндігі бар 416 турникет орнатылды. Фото: Алматы қаласы әкімдігінің баспасөз қызметі. Қауіпсіздік жүйелерімен қаланың колледждері де жабдықталған. Мәселен, 20 колледжде 1503 бейнебақылау жүйесі орнатылды. Оның 126 камерасы ЖБО-ға қосылған. Сондай-ақ, дабыл түймелері мен турникеттер орнатылған және барлық 20 колледжге мамандандырылған күзет қызмет көрсетеді
